Connie Chiume

Connie Temweka Gabisile Chiume (05 Seetebosigo 1952 - 06 Phatwe 2024) e ne e le motshameki wa mosadi le modiri wa filimi mo Aforika Borwa.https://www.imdb.com/name/nm0158448/ O ne a itsiwe ka dikarolo tsa gagwe tsa filimi mo Black Panther, Black Is King le Blessers.https://people.com/connie-chiume-dead-black-panther-actress-8692295 Mo thelebišeneng, o ne a bonala mo S'gudi S'nyasi, Yizo Yizo 2, Zone 14, Rhythm City le Gomora.https://briefly.co.za/37398-connie-chiume-biography-age-date-birth-nationality-husband-parents-nominations-awards-tv-shows-movies-instagram-contact-details.html

 Botshelo jwa pele le loso 
Connie Chiume o tshotswe ka 05 Seetebosigo 1952 kwa toropong ya moepo ya Welkom, kwa porofenseng ya Foreisetata mo Aforika Borwa.https://studentroom.co.za/wiki/connie-chiume/ Connie o tsene sekolo se se botlana se se gautshwana mo Welkom pele a ka tsena kwa sekolong se segolwane kwa Kapa Botlhaba. Morago ga go fetsa sekolo se segolwane, o ne a ikwadisa mo kholejeng ya go katisa baoki. Le fa go ntse jalo gaaka a feleletsa dithuto tsa gagwe tsa booki. Morago o ne a ithutela go nna morutabana. Ka 1976, fa Connie a sena go bona dikerii ya gagwe ya borutabana, o ne a ruta nakonyana e e rileng.https://www.nytimes.com/2024/08/07/world/africa/connie-chiume-dead.html 

Le fa go ntse jalo, Chiume o ne a eletsa go nna mo seraleng. Ka 1977, fa  Aforika Borwa e ne e aparetswe ke dikhuduego tsa baithuti, o ne a tswa mo nageng e o mme a nna leloko la setlhopha sa mmino se se neng se tsamaya se etela kwa Iseraele le Gerika. Morago o ne a tsenela motshameko o o tumileng wa mmino wa Afrika Borwa e leng Ipi Ntombi. O ne a tlhagelela gape mo ditshamekong tsa Porgy and Bess le The Little Shop of Horrors fa a ne a le kwa moseja.

Chiume o tlhokafetse kwa Garden City Hospital kwa Gauteng ka 5 Phatwe 2024, a le dingwaga di le 72.

 Lelapa 
Rraagwe Connie Chiume e ne e le Wright Tadeyo Chiume wa kwa Malawi mme mmaagwe, MaNdlovu e ne e le MoZulu go tswa kwa KwaZulu-Natal mo Afrika Borwa. Connie e ne e le ngwana wa botlhano mo go ba le robongwe. Rraagwe o ne a boela kwa Malawi mme moragonyana a tlhokafala mo nageng eo ka 1983, mme mmaagwe a tlhokafala ka Mopitlwe 2020. Connie Chiume o ne a nyalwa ke monna wa mo Aforica Borwa ka 1985 morago ba tlhalana ka 2004.https://studentroom.co.za/wiki/connie-chiume/ O na le bana ba le bararo, basimane ba babedi le mosetsana. Ntsalaagwe, Ephraim Mganda Chiume ke radipolotiki wa kwa Malawi.

 Tiro 

 1990- 2000 
Connie Chiume e ne e le motshameki yo o itsegeng wa Aforika Borwa yo tiro ya gagwe e tsereng dingwagasome di le mmalwa, a na le seabe se segolo mo difiliming le thelebišeneng. Connie Chiume o ne a tlhagelela mo filiming ya Warriors from Hell, e e golotsweng ka 1990, mo a neng a tshameka karolo ya ga Marita. Filimi e e ne ya supa tshimologo ya tiro ya gagwe le talente mo madirelong a difilimi.https://www.imdb.com/title/tt0379583/  Ka 1994 o ne a tshameka karolo ya Mme Urudu mo The Air Up There. Tiragatso ya ga Chiume e ne ya humisa go batlisisa ga filimi ka dikamano tsa ditso tse di farologaneng, mme seno sa dira gore a nne le tlhotlheletso e kgolo mo go rotloetseng go ananya ditso. Mo filiming ya Chikin Biznis...The Whole story ya 1999, Chiume o ne a tshameka karolo ya ga Thoko. Chiume o ne a tshameka karolo ya Wanjiku mo I Dreamed of Africa ka ngwaga wa 2000, e e neng ya mo thusa go itsege mo baesekopong ya boditšhaba.https://savannanews.com/connie-chiume-biography-age-husband-children-awards-black-panther-tv-roles-gomora/

 2003- 2019 
Ka 2003 mo filiming ya Soul City, seabe sa gagwe se ne sa dira gore a nne le maemo a a kwa godimo mo thelebišeneng ya Aforika Borwa. Ka 2004, o ne a tshameka karolo ya Virginia Tabata mo In My Country.https://wikisouthafrica.co.za/connie-chiume/ Go tshameka ga gagwe jaaka Zinzi mo go Fanie Fourie's Lobala  ka 2013 go bontshitse gape bokgoni jwa gagwe jaaka motshameki. Mo filiming e khutswane ya Lerato ya ngwaga wa 2015 e e ne e bua ka dikgang tsa lorato le setlhabelo, karoloya gagwe ya boruti e ne a neela  kaelo le botlhale. Go tloga ka 2015, Chiume o ne a tshameka karolo ya 'Mamokete Khuse' mo thelebišeneng ya Rhythm City, e e neng ya tuma thata mme ya supa bokgoni jwa gagwe jwa go ikgolaganya le babogedi ka go tshameka karolo ya go nna mme. Chiume o ne a tuma lefatshe ka bophara ka go tshameka karolo ya Zawavari mo go Black Panther ka 2018. Mme morago a bowa gape mo go Losing Lerato jaaka Gogo on Bus le Blessers jaaka  Ma-Lerato ka ngwaga o le mongwe wa 2019.https://wikisouthafrica.co.za/connie-chiume/#Filmography   

 2020- 2024 
Ka 2020, o ne a tlhagelela mo What Did You Dream? jaaka Koko, a tswelela go tlogela letshwao la gagwe.  Mo Black Is King ka ngwaga wa 2020 o ne tshameka karolo ya Sarabi, mmaagwe Simba. Gape o ne a tshameka jaaka Mmagwe Dineo mo Seriously Single ka 2020. A tshameka karolo ya Nana Rakau mo Queen Sono, kgasong ya tatelano ya Netflix. Chiume o ne a tshameka karolo ya Mam'Sonto Molefe mo Gomora ka 2020, karolo e e neng e le botlhokwa mo kgasong ya tatelano ya terama. Heart of the Hunter e ne ya gololwa ka 2024, filimi eo, e ne ya dira gore Chiume a nne le seabe se se botlhokwa, mme seo se ne sa bontsha gore o santse a le botlhokwa mo madirelong a difilimi. Mo go yone o ne a tshamake karolo ya ga Thandiwe Makeba.https://metro.co.uk/2024/08/06/black-panther-actor-connie-chiume-dies-aged-72-21374303/ Kgato ya tatelano e leng Soon Comes Night, Connie o ne a tshameka jaaka Ma'Sibiya, e ne ya gasiwa ka Tlhakole 2024, mme ya oketsa tiro ya ga Connie Chiume ya thelebišene, e supa fa a kgona go fetoga le mefuta e e farologaneng ya mothale.

 Dikgele 

 SAFTA  Awards 
Chiume o amogetse Avanti Award ya Best Actress mo kgasong ya tatelano ya terama kwa South African Film and Television Awards (SAFTA) ka 2000. Kabelo e, e ne e le go mo tlotlomatsa ka tiro ya gagwe e e tlhomologileng mo tirong e a ne a e dira.

 Best Supporting Actress 
Ka 2005, o ne a gapa Golden Horn Award ka ntlha ya seabe sa gagwe jaaka 'Stella Moloi' mo go Zone 14, e leng kgaso ya tatelano e e tumileng wa diterama. O ne a tswelela mo tirong e go fitlha ka 2010, a tiisa maemo a gagwe jaaka motshameki wa mogaka. Chiume o ne gape a abelwa sekgele sa Best Supporting Actress ka nako ya 3rd SAFTA ka ntlha ya seabe sa gagwe mo diterameng tsa thelebišene.

 Lenaane la difilimi le thelebišene 

 Filimi 
NgwagaSetlhogoKaroloTlhagiso1990Warriors from HellMarita1994The Air Up ThereMrs Uruduhttps://web.archive.org/web/20160427112708/https://mwnation.com/meet-actress-connie-chiume/1999Chikin Biznis ... The Whole Story!Thoko2000I Dreamed Of AfricaWanjiku2004In My CountryVirginia Tabata2013Fanie Fourie’s LobalaZinzi2015LeratoMorutiFilimi e e khutshwane2018Black pantherZawavari2019Losing LeratoGogo on Bus2019BlessersMa-Lerato2020What Did You Dream?KokoFilimi e e khutshwane2020Black Is KingSarabi2020Seriously SingleMmagwe Dineo2022Black Panther: Wakanda ForeverZawavari2024Heart of the Hunter

 Thelebišene 
NgwagaSetlhogoKaroloTlhagiso1989Inkom' Edla YodwaThembi1994The LineRosieFilimi ya thelebišene1997A Woman of ColorModiredi wa pusoFilimi ya thelebišene1998Tierärztin Christine III: Abenteuer in SüdafrikaMohlolohadi jaaka thakaneFilimi ya thelebišene2003Soul City2004Mazinyo Dot QMa Mavuso2007–2015Zone 14Stella Moloi2015Rhythm CityMamokete Khuse2017Thula's VineNothando2020Queen SonoNana Rakau2020GomoraMam'Sonto Molefe2020Choices2024Soon Comes Night

 Metswedi 

Category:SAFTA Awards   Best Supporting Actress
Category:Maso a 2024
Category:South African people of Malawian descent
Category:Modiri wa filimi
Category:Motshameki wa mo thelebišene
Category:Welkom
Category:Rhythm city
Category:Best Supporting Actress
Category:Moitsanape
Category:Connie